शाहपुरा को जिला बनाने की मांग पर लोगों ने भरी हुंकार
कार्यालय संवाददाता| शाहपुरा
शाहपुराको जिला बनाने की मांग अब जोर पकड़ने लगी है। इस बजट सत्र में शाहपुरा को नया जिला बनाने की मांग को लेकर सोमवार सुबह 11 बजे शहर के पीपली तिराहे से एसडीएम कार्यालय तक शाहपुरा जिला बनाओ संघर्ष समिति के बैनर तले पैदल मार्च निकाला गया। इसके बाद एसडीएम कार्यालय के बाहर टेंट लगाकर अनिश्चितकालीन धरना शुरू कर दिया और एसडीएम को मुख्यमंत्री के नाम हस्ताक्षरयुक्त पांच मीटर कपड़े के बैनर सौंपा।
शाहपुरा को इसी बजट सत्र में जिला बनाने की मांग को लेकर पीपली तिराहे पर विभिन्न संगठनों के पदाधिकारी, कार्यकर्ता एवं जनप्रतिनिधियों ने एकत्र होकर जिला बनाओ संघर्ष समिति के अध्यक्ष रामसहाय बाज्या की अगुवाई में नारेबाजी करते हुए एसडीएम कार्यालय तक पैदल मार्च निकाला गया। समिति के बैनर तले शुरू हुए अनिश्चितकालीन धरने को समिति अध्यक्ष बाज्या ने संबोधित करते हुए 1989 से लगातार शाहपुरा क्षेत्र एवं आसपास के लोग नया जिला घोषित करने के लिए मांग करते रहे है। इसके लिए प्रशासनिक तौर पर जांच भी हो चुकी है। जिले की मांग को लेकर कई बार धरना प्रदर्शन भी किए जा चुके है। इस बार जनता में शाहपुरा को जिला बनाने की उम्मीद बनी हुई है। उन्होंने इस मुहिम में हर वर्ग को बिना किसी राजनीति के जुड़ने का आह्वान किया। मुरलीधर पलसानियां, पूर्व चेयरमैन बद्री सैनी, परमानंद पलसानियां, बंशीधर सैनी, बिरदीचंद यादव, हरिनारायण गठाला ने कहा कि क्षेत्र की जनता लगातार जिले की मांग करती रही है, लेकिन राजनीतिक उपेक्षा के चलते लोगों के प्रयासों को पंख नहीं लग पा रहे है।
युकां अध्यक्ष प्रवीण व्यास, शाहपुरा युवा विकास मंच अध्यक्ष राजेश मंडोवरा, रणवीर सेवा समिति के जिलाध्यक्ष विजय चौहान, अल्पसंख्यक विभाग के ब्लाॅक अध्यक्ष जाकिर हुसैन, इंद्राज पलसानियां ने कहा कि राज्य सरकार द्वारा 2012 के बजट में जिला बनाने की समीक्षा के लिए समिति गठित करने की घोषणा की थी। इसकी रिपोर्ट प्रस्तुत करने की अवधि छह माह थी। इसके बाद भी कोई सकारात्मक कार्रवाई नहीं हो पाई। जिले के लिए शहर के चारों तरफ लगभग 10 हजार बीघा सरकारी जमीन उपलब्ध है, जो भविष्य में विकास के काम सकती है। यहां पर महिला कॉलेज, कृषि कॉलेज, औद्योगिक प्रशिक्षण संस्था, कृषि मंडी, सब्जी मंडी, बीएड महाविद्यालय, बस डिपो, डीटीओ कार्यालय सहित कई कार्यालय एवं सरकारी संस्थाएं संचालित हो रही है।
शाहपुरा. शाहपुराको जिला बनाने की मांग पर पैदल मार्च निकाला।
hin_Deva npi_Deva hin_Deva hin_Deva hin_Deva hin_Deva